Πλατεία Σκεντέρμπεη (Πρίστινα)

Η **Πλατεία Σκεντέρμπεη** () είναι πλατεία στην Πρίστινα του Κοσσυφοπεδίου.

## Τοποθεσία και ιστορία
Μετά το τέλος του Πολέμου του Κοσσυφοπεδίου το 1999 και καθώς δεν ήταν πλέον υπό σερβική κυριαρχία, οι Αλβανοί του Κοσσυφοπεδίου το 2001 έστησαν ένα μνημείο του Σκεντέρμπεη, έναν μεσαιωνικό Αλβανό που πολέμησε ενάντια στις οθωμανικές δυνάμεις, στο κέντρο της Πρίστινα. Σε μία μεταφορά τεσσάρων ημερών, το άγαλμα μεταφέρθηκε από την Κρούγια της Αλβανίας στη μέση της Πρίστινα. Το άγαλμα του Σκεντέρμπεη της Πρίστινα έχει παρόμοια σοσιαλιστική αισθητική και ιππική στάση με μικρές διαφορές στη λεπτομέρεια με τα υπάρχοντα μνημεία του Σκεντέρμπεη στα Τίρανα, στα Σκόπια και σε άλλα μέρη στην Ευρώπη. Ο Σκεντέρμπεης απεικονίζεται πάνω σε ένα άλογο με το δεξί του πόδι υψωμένο σε μια απειλητική στάση και το σπαθί του να είναι έξω από τη θήκη του και στραμμένο προς το έδαφος. Ένα πολεμικό μνημείο αφιερωμένο στα θύματα του πολέμου του Κοσσυφοπεδίου βρίσκεται στην Πλατεία Σκεντέρμπεη, μαζί με μια σειρά φωτογραφιών που απεικονίζουν τους αγνοούμενους από τη σύγκρουση. Η Πλατεία Σκεντέρμπεη συνορεύει από τη μία πλευρά από την πλατεία Ρουγκόβα, έναν χώρο που πήρε το όνομά του από τον πρώτο Πρόεδρο του Κοσσυφοπεδίου, Ιμπραήμ Ρουγκόβα και από την άλλη με τη Λεωφόρο Μητέρας Τερέζας, που πήρε το όνομά του από της Αγία Τερέζα της Καλκούτας. Μαζί με τα Τίρανα και τα Σκόπια, η Πρίστινα είναι μία από τις τρεις βαλκανικές πρωτεύουσες που έχουν τοποθετήσει άγαλμα του Σκεντέρμπεη.

## Εικόνες

Αρχείο:Skanderbeg_Square_(Pristina)_1.jpg|εναλλ.=Bilingual sign designating Skanderbeg Square|Δίγλωσση πινακίδα που δηλώνει την Πλατεία Σκεντέρμπεη.
Αρχείο:Skanderbeg_Monument_(Pristina)_2.jpg|εναλλ.=Skanderbeg statue|Άγαλμα του Σκεντέρμπεη.
Αρχείο:Skanderbeg_Square_(Pristina)_11.jpg|εναλλ.=Skanderbeg Square|Πλατεία Σκεντέρμπεη.
Αρχείο:Skanderbeg_Statue_And_Kosovo_Army.JPG|εναλλ.=Parade by Kosovo Security Force in square|Παρέλαση των Δυνάμεων Ασφαλείας του Κοσσυφοπεδίου στην πλατεία.
Αρχείο:Skanderbeg_Square_(Pristina)_2.jpg|εναλλ.=War memorial dedicated to the victims of the Kosovo war|Πολεμικό μνημείο αφιερωμένο στα θύματα του Πολέμου του Κοσσυφοπεδίου.
Αρχείο:Skanderbeg_Square_(Pristina)_9.jpg|εναλλ.=Banner with photographs depicting the missing from the conflict|Πανό με φωτογραφίες που απεικονίζουν τους αγνοούμενους από τη σύγκρουση.
Αρχείο:Skanderbeg_Square_(Pristina)_8.jpg|εναλλ.=Banner and flags honouring the Kosovo Liberation Army|Πανό και σημαίες προς τιμήν του Απελευθερωτικού Στρατού του Κοσσυφοπεδίου.
Αρχείο:Skanderbeg_Square_(Pristina)_10.jpg|εναλλ.=Banner with photographs depicting the missing from the conflict|Πανό με φωτογραφίες που απεικονίζουν τους αγνοούμενους από τη σύγκρουση.
Αρχείο:Skanderbeg_Square_(Pristina)_7.jpg|εναλλ.=Poster of Skanderbeg in square|Αφίσα του Σκεντέρμπεη στην πλατεία.
Αρχείο:Skanderbeg_Monument_(Pristina)_5.jpg|εναλλ.=Pedestal plaque of the Skanderbeg statue|Πλάκα στο βάθρο του Μνημείου του Σκεντέρμπεη.
Αρχείο:Ne_Udhetim_132.jpg|εναλλ.=Skanderbeg statue on old pedestal (2000s)|Το Μνημείο του Σκεντέρμπεη σε παλιό βάθρο (δεκαετία 2000).
Αρχείο:Gjergj_Skanderbeg_statue_in_Prishtinë,_Kosovo_-_1.jpg|εναλλ.=Skanderbeg statue on new pedestal (2010s)|Το Μνημείο του Σκεντέρμπεη στο νέο βάθρο (δεκαετία 2010).


## Δείτε επίσης
* Πλατεία Σκεντέρμπεη (Τίρανα), στην Αλβανία
* Πλατεία Σκεντέρμπεη (Σκόπια), στη Βόρεια Μακεδονία

## Παραπομπές



Κατηγορία:Πλατείες στο Κοσσυφοπέδιο
Κατηγορία:Αξιοθέατα στην Πρίστινα